Elle-Máijá Tailfeathers

Elle-Máijá Apiniskim Tailfeathers (født i 1986 i Halifax, Nova Scotia, Canada) er en kainai-svartfotisk og samisk skuespiller, produsent og filmskaper. Hun bor dels i Vancouver i Canada, dels i Blood-reservatet og dels i Sápmi.

Biografi
Elle-Máijá Apiniskim Tailfeathers er datter av Bjarne Store-Jakobsen, en samisk aktivist og journalist, og Esther Tailfeathers, en kainai-svartfotisk aktivist og lege. De møtte hverandre på en internasjonal konferanse for urfolk i 1981 i Australia og giftet seg ikke lenge etter.

Etter Elle-Máijá Tailfeathers fødsel flyttet familien til Karasjok. Der bodde de til hun var rundt seks år gammel; da flyttet familien til Nord-Dakota og hennes mor begynte å studere medisin ved University of North Dakota. Senere flyttet familien til Canada.

Utdannelse og karriere
Tailfeathers flyttet til Vancouver for å studere skuespill ved Vancouver Film School og ble uteksaminert derfra i 2006. Frustrert over kvinnefiendtlige og rasistiske holdninger i industrien, bestemte hun seg for å legge skuespillerkarrieren bak seg og begynte i stedet å studere humaniora ved University of British Columbia (UBC). Der hun studerte First Nations-studier og kvinne- og kjønnsstudier. Hun tok en bachelorgrad fra universitetet i 2011.

Året før hun ble uteksaminert fra universitetet, deltok hun på et kurs som filmproduksjon og urfolksstudier organiserte i lag. På kurset skrev, regisserte og produserte hun en kortfilm som fikk tittelen Bloodland. Filmen ble antatt av flere internasjonale filmfestivaler i 2011, blant annet ble den vist på Vancouver International Film Festival, imagineNATIVE, Yellowknife International Film Festival og Tulsa International Film Festival. Samme året ble filmen vist også på urfilmprogrammet under Riddu Riđđu-festivalen i Troms. Året etter ble filmen også vist under urfolksfilmfestivalen Skábmagovat i Enare.

Priser og utmerkelser 
Sammen med sin medregissør Kathleen Hepburn vant Tailfeathers i 2020 to Canadian Screen Award -priser for filmen The Body Remembers When the World Broke Open, henholdsvis for beste regissør og beste originalmanus. Samme året vant Tailfeathers Skábmagovat-prisen 2020 for sin innsats til urfolksfilm.

I 2021 vant hun Emerging Canadian Filmmaker Award -prisen under årets Hot Docs Canadian International Documentary Film Festival for filmen Kímmapiiyipitssini: The Meaning of Empathy.

Filmografi

Referanser

Eksterne lenker 
 
 

Samiske skuespillere
Samiske regissører
Canadiske skuespillere
Canadiske regissører